tomron87/hebrew-wikipedia-sentences-corpus huggingface dataset:
המין תואר ב-1873 בידי החוקר הניו זילנדי וולטר בולר .
שמו המדעי ניתן לכבוד ד"ר פיטרסטון (Dr Featherston), יו"ר מחוז ולינגטון בניו זילנד לשעבר.
קורמורן זה מגיע לאורך 63 ס"מ, משקלו כ-1 ק"ג והוא בעל נוצות שחורות-אפורות עם בטן לבנה.
הכפות צהובות ובעלות קרומי שחייה.
הקורמורן מצמיח בעונת הרבייה מספר ציצות לבנות זקורות על ראשו הנושרות לאחר מכן.
למרות זאת אין הבדלים בין שני הזוויגים.
צבע העיניים ירוק עם עור פנים ירוק או צהוב.
המקור צהוב כהה עד אפור.
הקורמורן הוא מין ימי המצוי לאורך החופים של ניו זילנד וגם מעופף בים הפתוח בקבוצות קטנות או לבד.
בעונת הרבייה הוא מקנן על צוקים יחד עם עוד קורמורנים ושאר עופות ימיים.
ככל הנראה נותרו כיום 868 עד 1,400 פרטים בוגרים של הקורמורן.
עם זאת לאחרונה הוקמה תוכנית התאוששות למין.
קורמורן הגדה או קורמורן וולברג (שם מדעי: Phalacrocorax neglectus) הוא מין של קורמורן האנדמי לנמיביה ולחוף המערבי של אפריקה הדרומית ומצוי בטבע בסכנת הכחדה.
זהו מין גדול יחסית של קורמורן באורך 75 ס"מ עם נוצות שחורות וכנפיים חומות-ברונזה עם כתם לבן על הגב.
הראש שחור ללא בליטות או ציצות.
העין צהובה ללא טבעות עיניים צבעוניות והמקור אפור, ארוך וחד.
הקורמורן חי בלהקות לאורך חופי נמיביה, לעיתים 15 ק"מ מהחופים.
הקורמורן ניזון מבעלי חיים הקרובים לקרקעית הים או לאצות רחבות כמו לובסטרים קוצניים מהמין Jasus lalandii וקברנוניים מהמין Sufflogobius bibarbatus, הנחשבים למזונו העיקרי.
לרוב הקורמורנים דגים ביחידות מצלילה אך לעיתים צדים בלהקות.
הם מקננים לחופי נמיביה מקן עשוי אצות וגואנו ומטילים 2 עד 3 ביצים לבנות.
האי מרקורי והאי איצ'בו הם אתרי הקינון העיקריים שלהם.
בשנים האחרונות אוכלוסיית קורמורן זה ירדה בחדות, בין השאר עקב דיג יתר של הקברנון Sufflogobius bibarbatus, שהוא מזונו העיקרי של הקורמורן; הפרעות מצד האדם; התרחבות אוכלוסיית שחף הקלפ, שהפך למיץ מתפרץ, הניזון מביציו וגוזליו של הקורמורן.
רק 4,000 פרטים בוגרים נותרו בטבע.
קורמורן קטן שחור (שם מדעי: Phalacrocorax sulcirostris) הוא מין של קורמורן החי בדרום-מזרח אסיה, אוסטרליה ובניו זילנד בסביבות מים מתוקים.
הוא תואר ב-1825 בידי החוקר ג'ון פרידריך פון ברנדט כשמשמעות השם המדעי הוא: "sulcus
מצב שימורו הוא "ללא חשש"
מין קורמורן זה מגיע לאורך 60 עד 65 ס"מ בממוצע, כשהזכרים מעט גדולים מהנקבות אך בעלי מראה דומה.
צבע הנוצות שחורות כשהגב בעל גוון ירקרק והראש שחור עם עיניים ירוקות או חומות ללא עיטורי פנים.
המקור דק ואפור בעל שק קטן תחתיו.
פרטים צעירים בעלי גוונים חומים כהים עד שחורים.
תפוצת הקורמורן היא מחצי האי המלאי ואינדונזיה, דרך גינאה החדשה כולל איי ד'אנטרקסטו וברחבי כל אוסטרליה והאי הצפוני בניו זילנד.
הקורמורן מצוי בסביבות ביצות, נהרות ואגמים קטנים ולעיתים נדירות גם בחופים מוגנים.
הקורמורן צולל באמצעות דחיפות של רגליו וכנפיו מתחת למים בחיפוש אחרי טרף.
הוא אוכל דגים כמעט מובהק, אשר לעיתים ניזון מקרפיונים מבויתים ופוגע בדגה.
במספר אזורים הקורמורנים דגים יחדיו בצלילה מתואמת.
קורמורן יכול לצלול עד 10 או 20 מטרים לזמן קצר.
בנוסף הוא מעופף בלהקות בדומה לשקנאים היוצרות תנועת V בשמיים.
קורמורן הכתר (שם מדעי: Microcarbo coronatus) הוא מין של קורמורן השוכן לאורך זרם אנגולה באפריקה הדרומית בטווח שבין סווקופמונד, בירת נמיביה לכף אגולס - הנקודה הדרומית ביותר באפריקה, הנמצאת בדרום אפריקה במקום המפגש של האוקיינוס האטלנטי והאוקיינוס ההודי.
בעבר המין נחשב לתת-מין של קורמורן קנים, השייך כמוהו לסוג קורמורן קטן.
זהו קורמורן קטן יחסית המגיע לאורך 50 עד 55 ס"מ ולמשקל של 400 גרם בלבד.
הוא בעל נוצות שחורות עם עיניים ופנים אדומות וציצה זקורה בקדמת המקור הצהוב.
הכנפיים חומות-כהות משורטטות ושאר הגוף שחור.
הקורמורן הוא מעופף מגושם מעט אך שחיין וצוללן מוצלח.
הוא חי לאורך החופים של נמיביה ודרום אפריקה בנקודת המפגש של האוקיינוס האטלנטי והאוקיינוס ההודי באזורים ממוזגים וסוערים, אך עשירי דגה.
הטרף מורכב מדגים איטיים וחסרי חוליות אותם הוא לוכד בין הסלעים או ביערות קלפ שופעים.
הקורמורן מקנן בקבוצות קטנות יחסית, עד 150 פרטים במושבה שלעיתים מרוחקת משכנתה מעל 500 ק"מ.
הקן מורכב מאצות, מקלות ועצמים צפים המורכבים על סלעים, עצים או מבנים מוגבהים.
הביצים והאפרוחים פגיעים לטורפים מקומיים כמו שחף הקלפ ושקנאי לבן.
פגיעות נוספות נגרמות עקב הפרעה מהאדם, השפעה מדיג יתר והסתבכות בפסולת וברשתות דיג.
קורמורן קרגלן (שם מדעי: Leucocarbo verrucosus) הוא מין של קורמורן מהסוג קורמורן כחול-עין האנדמי לאיי קרגלן שבדרום האוקיינוס ההודי.
בעבר נחשב לתת-מין של קורמורן קיסרי.
המין תואר ב-1875 בידי החוקר ג'ין לואיס קבניס כשפירוש השם המדעי של המין "verrucosus" - "מלא יבלות".
מין זה אנדמי לאיי קרגלן והמים המקיפים אותם, אף שלעיתם נדירות דווח שנמצאו קורמורנים באי הרד ובאוסטרליה המערבית.
לרוב הוא מקנן באי גרנד טרה (Grande-Terre), האי הגדול בארכיפלג קרגלן.
הקורמורן מגיע לאורך 65 ס"מ עם מוטת כנפיים של 110 ס"מ, מה שהופך אותו לבין הקטנים שבקורמורנים כחולי-העין.
נוצותיו שחורות-לבנות עם גוון ירקרק מתכתי בכנפיים והזנב.
כפות הרגליים חומות עד ורודות עם קרומי שחייה והראש שחור בעל טלאים צהובים סביב העיניים הכחולות ולאורך תחילת המקור וסביב הלחיים טלאים צהובים המעניקים מראה של יבלות.
הצעירים חומים כהים ללא עיטורי יבלות על ראשם ומקורם אפור אף שהם בעלי מספר טלאים לבנים לאורך גופם.
הקורמורן הוא צוללן מוצלח המחפש טרף סביב המים החופיים וביערות קלפ.
הטרף מורכב לרוב מדגים, מסרטנים שונים, קווצי עור ורב-זיפיות.
במהלך הקיץ הקורמורן ניזון לבדו אך מושבות דגות יחדיו בין מאי לאוקטובר הקרים.
הקורמורנים מקננים במושבות של 3 עד 30 זוגות אך לעיתים נדירות גם מעל 400 זוגות, לפעמים בקרבה למושבות של פינגווין מצויץ מערבי.
הקן מורכב מאצות ים, זלזלים ועלים המכוסים בבוץ או בגואנו.
שני ההורים שומרים על 2 עד 4 הביצים והאפרוחים מטורפים כמו חמסניים ושחפיים עד לבגרותם.
למרות שמין זה אנדמי הוא לא מצוי בסכנה ממשית ולא נפגע אף מהכנסת מינים פולשים לאיים.
קורמורן מקווארי (שם מדעי: Leucocarbo purpurascens) הוא מין של קורמורן מהסוג קורמורן כחול-עין האנדמי לאי מקווארי שבדרום האוקיינוס השקט, אחד האיים שבין אוסטרליה לאנטארקטיקה, ולעיתים הוא נודד 33 ק"מ דרומה לאיי בישוף וקלארק (Bishop and Clerk Islets).
מין זה תואר ב-1837 בידי ג'ון פרידריך פון ברנדט.
הקורמורן מגיע לאורך 75 ס"מ בממוצע, בעל מוטת כנפיים של 110 ס"מ ומגיע למשקל 2.5 עד 3.5 ק"ג בממוצע.
המין בעל רגליים ורודות בעלות קרומי שחייה, נוצות שחורות-לבנות משני פלגי הגוף כשל פינגווין ובעל ראש גדול בעל כיפה שחורה, לחיים לבנות ועיניים כחולות.
המקור צהוב ומחודד עם גידול צהוב בולט בקדמתו ועור פנים חשוף סביב המקור התחתון.
המין חי בקבוצות גדולות החיות לרוב באוקיינוס ונחות על החופים.
הקורמורן מתרבה על צוקים וסטאקים או איים מבודדים סוערים וניזון בים מדגים שוכני קרקעית.
עונת הרבייה חלה בין ספטמבר לינואר, בעיקר בין תחילת ספטמבר לסוף אוקטובר אז זוג קורמורנים בונה קן מאצות וענפים מכוסי גואנו או בוץ.
הנקבה מטילה לרוב שתיים או שלוש ביצים.
כעבור חודשיים מהבקיעה האפרוחים מגיעים לבגרות, ועד אז הוריהם שומרים עליהם מטורפים.
בשנים האחרונות חלה ירידה במספר הקורמורנים עקב פגיעה בזמינות המזון, מזג האוויר הקשה והאוכלוסייה המבודדת.
בנוסף ביצים ואפרוחים רבים נטרפים בידי חמסנים חומים וחולדות שחורות.
המין נחשב למוגן לפי "חוק הגנת הסביבה של אוסטרליה".
קורמורן קמפבל (שם מדעי: Leucocarbo campbelli) הוא מין של קורמורן מהסוג קורמורן כחול-עין (כשבעבר השתייך לסוג קורמורן) האנדמי לאיי קמפבל שמדרום לניו זילנד בדרום האוקיינוס השקט.
מין זה מצוי בסכנת הכחדה בטבע ולפי הרשימה האדומה של IUCN נחשב ל"פגיע".
קורמורן זה מגיע לאורך 63 ס"מ בממוצע, בעל מוטת כנפיים של 105 ס"מ ומגיע למשקל 1.6 עד 2 ק"ג.
הוא בל חזית שחורה ובטן וחזה לבנים בדומה לפינגווין, גרונו שחור אך בעל פס לבן באמצעו ובעל פס לבן על הכנפיים.
הוא בעל כפות רגליים ורודות עם קרומי שחייה.
המקור אפור וארוך בעל עיקול בקצה ובעל עיניים כחולות ועור פנים כחול סביבם.
הקורמורן הוא מעופף מגושם יחסית אך שחיין וצוללן מהיר בים.
הקורמורנים מתרבים לאורך איי קמפבל אך ניזונים לרוב בים הפתוח או קרוב לחוף ויכולים לשחות עד 10 ק"מ מהחוף לכל כיוון.
הם צוללים טובים המחפשים טרף לבד או בקבוצות בודדות מדגים, תולעים ימיות ורכיכות.
זוג קורמורנים מקנן יחדיו על החופים במושבות של מעל 150 זוגות, לרוב בין מרץ לספטמבר.
מין זה מצוי בסכנת הכחדה אף שגודל האוכלוסייה נאמד ב-8,000 פרטים בוגרים ב-1975. למרות שהמושבות יציבות ואינם נפגעות ביותר עדיין ישנה סכנה עתידים למין עקב בידודם וכמותם הקטנה יחסית.
המושבות לא מופרעות מדי מחתולים או חולדות שפלשו לאיים אך הביצים והאפרוחים עדיין נחטפים בידי חמסנים חומים.
קורמורן פובו (שם מדעי: Leucocarbo stewarti) הוא מין של קורמורן החי באי האי סטיוארט ובמצר פובו שבניו זילנד, בדרום האוקיינוס השקט.
בעבר נחשב לתת-מין של קורמורן אוטגו החי באותם איים אך הופרד עקב בדיקות מורפולוגיות וגנטיות.
הקורמורן משויך לסוג קורמורן כחול-עין אף שמספר חוקרים מחליטים לשייכו לצד קורמורן אוטגו וקורמורן צ'טהאם לסוג נפרד.
הקורמורן מגיע לאורך ממוצע של 68 ס"מ ולמשקל 1.8-2.9 ק"ג בממוצע, מעט קטן יותר מקורמורן אוטגו.
במין זה ישנם הבדלים קטנים בגווני הנוצות עקב פנוטיפים של חלק מהאוכלוסייה המכילה נוצות שחורות לאורך כל הגוף, בעוד השאר בעלי נוצות שחורות-לבנות בדומה לפינגווין.
למרות ההבדלים הם משתייכים לאותו מין ומתרבים בהצלחה עם שאר האוכלוסייה.
לקורמורן עיניים כחולות ומקור אפור ארוך עם קצה מעוקל.
בעונת הרבייה העור שסביב העיניים ותחילת המקור מפתח "יבלות" כתומות קטנות כשתחתית המקור הופכת לאדומה ונוצות הכיפה מזדקרות.
לאחר עונת הרבייה נוצות אלה נושרות.
הקורמורנים חיים במושבות צפופות על הצוקים והחופים אך לרוב דגים בים, לעיתים עד עומק 30 מטר שם הם מחפשים דגים וחסילונים.
רק לעיתים רחוקות, אם בכלל הם נמצאים בפנים האיים.
בדומה לקורמורן אוטגו גם קורמורן זה חי באוכלוסייה מבודדת הנאמדת ב-מ-2,500 פרטים בוגרים.
עם זאת האוכלוסייה יציבה יחסית ולא נפגעת יותר מדי.
קורמורן צ'טהאם (שם מדעי: Leucocarbo onslowi) הוא מין של קורמורן החי באי איי צ'טהאם שבניו זילנד, בדרום האוקיינוס השקט ומצוי בסכנת הכחדה חמורה.
הקורמורן משויך לסוג קורמורן כחול-עין אף שמספר חוקרים מחליטים לשייכו לצד קורמורן פובו וקורמורן אוטגו לסוג נפרד.
מין זה נקרא בידי החוקר הסקוטי הנרי אוג פורבס ב-1893 לכבוד מושל ניו זילנד הרוזן ויליאם אונסלו.
קורמורן זה מגיע לאורך 63 ס"מ בממוצע ולמשקל 1,790-2,400 גרם בממוצע והוא בעל כסות נוצות שחורה-לבנה כשל פינגווין עם מספר כתמים לבנים על הצוואר והכנפיים.
בעונת הרבייה הגב והכנפיים צבועים בשחור-כחול או ירוק מתכתי.
המקור אפור והעיניים כחולות ובעונת הרבייה הקורמורן מצמיח בליטות צהובות על בסיס מקורו ועור אדום בתחתית המקור כשכיפת הראש השחורה בעלת נוצות מזדקרות.
כפות הרגליים ורודות עם קרומי שחייה.
המין מצוי רק לאורך ארכיפלג צ'טהאם ולעולם לא אותר במקומות אחרים.
לרוב הוא שוחה בים בחיפוש טרף ימי כמו דגים ורכיכות השוכנות על קרקעית הים למשל שטחנוניים, קברנוניים, תמנוניים ודיונונים וכן מחסילונים.
הקורמורן מתרבה על החופים במושבות צפופות המורכבות מזוג מונוגמי המכין קן משרידים אורגנים, בוץ וגואנו ובקן הנקבה מטילה 2 עד 4 ביצים עליהם שומרים שני ההורים מטורפים כמו שחף כסוף.
עם זאת הקורמורן נפגע מהכנסת מינים פולשים טורפים לאיים הפוגעים בעופות, ביציהם ואפרוחיהם למשל חתולים, פוסומים ואף עופות הוקה הטורפים אפרוחים לא מגוננים.
המין נפגע גם מהפרעות אנושיות ומפגיעה בדגה ובמספר אזורים מושבות שלמות ננטשו עקב הפרעות אנושיות.
קורמורן מלכותי ניו זילנדי (שם מדעי: Leucocarbo carunculatus) הוא מין של קורמורן מהסוג קורמורן כחול-עין החי בניו זילנד בין מצר קוק המפריד בין האי הצפוני והאי הדרומי ודרומה עד מצרי מארלבורו .
המין מצוי בסכנת הכחדה בטבע.
קורמורן זה מגיע לאורך 76 ס"מ ולמשקל של 2.5 ק"ג והוא בעל נוצות שחורות-לבנות כשל פינגווין.
העיניים כחולות והמקור אפור בעל בליטה צהובה בבסיסו ותחתית המקור מאדימה בעונת הרבייה.
הוא בעל רגליים ורודות עם קרומי שחייה וראש וצוואר שחורים עם כנפיים שחורות-מתכתיות בעלות כתמים לבנים הבולטות כשהכנפיים פרושות.
הקורמורן הוא מעופף גרוע ומעדיף לנוע על הקרקע או לשחות בים.
מין זה עלול לבלבל עם קורמורן מנומר אוסטרלי אך זה בעל מקור צהוב קצר מעוקל, בעל רגליים שחורות וצוואר ולחיים לבנים ועבים יותר.
בנוסף הוא פחות חי סביב האוקיינוס וקרוב יותר ליבשה.
קורמורן האי הרד (שם מדעי: Leucocarbo nivalis) הוא מין של קורמורן מהסוג קורמורן כחול-עין האנדמי להאי הרד ואיי מקדונלד שבדרום האוקיינוס ההודי, כ-4,100 ק"מ מדרום לאוסטרליה המערבית.
המין תואר ב-1937 בידי החוקר הניו זילנדי רוברט פאלה אף שבעבר נחשב לתת-מין של קורמורן קיסרי.
המין חי ומתרבה רק באי הרד ולעיתים גם באיי מקדונלד ורוב זמנו מצוי במי האוקיינוס הסוערים הדרומיים, שם הוא מחפש טרף של דגים וחסילונים שונים, כשבעת הקינון נאכלים יותר דגים העשירים בחלבונים לאפרוחים.
קורמורן זה מגיע לאורך של 77 ס"מ, בעל מוטת כנפיים של 122 ס"מ ומגיע למשקל 3 ק"ג בממוצע.
הוא בעל נוצות שחורות-לבנות כשל פינגווין ובעל ראש וצוואר שחורים עם לחיים לבנות.
המקור אפור וארוך בעל בליטות צהובות-כתומות בקדמתו.
טבעות העיניים שלו כחולות והרגליים ורודות.
בעונת הרבייה הקורמורנים מתקהלים יחדיו על החופים בקבוצות של 10–20 עד כמה מאות זוגות מקננים באי הרד.
הקן מורכב מצמחייה עטופה בבוץ ובגואנו ובו הנקבה מטילה 2 עד 3 ביצים.
שני ההורים מגדלים אותם ושומרים עליהם מטורפים כמו חמסניים ושחפיים.
מין זה מצוי בסכנה עקב התחממות העולמית המשפיעה על הטמפרטורה וכך על אספקת המזון ועקב אוכלוסייתו המקוטעת יחסית, המכילה רק 1,000 זוגות מקננים.
זהו עוף מוגן לפי חוק הגנת הסביבה של אוסטרליה.
קורמורן קורטז (שם מדעי: Leucocarbo melanogenis) הוא מין של קורמורן מהסוג קורמורן כחול-עין האנדמי לאיי קרוזה ואיי הנסיך אדוארד שבדרום האוקיינוס ההודי ודרום האוקיינוס האטלנטי (בהתאמה).
המין תואר ב-1860 בידי החוקר האנגלי אדוארד בליית אף שבעבר נחשב לתת-מין של קורמורן קיסרי.
קורמורן זה מגיע לאורך 70 ס"מ עם מוטת כנפיים של 125 ס"מ בממוצע ללא הבדלים גדולים בין הזכרים והנקבות.
צבע נוצותיו העליונות שחורות עם גוון ירוק עד כחלחל מתכתי על כנפיו ולעיתים הוא אף נראה בגווני חום.
הבטן והחזה לבנים והראש והצוואר שחורים.
הכפות ורודות בעלות קרומי שחייה והמקור אפור וארוך.
מצידי האוזניים ישנם נוצות לבנות בולטות.
המין מתרבה בקבוצות גדולות סביב איי קרוזה ואיי הנסיך אדוארד ורוב הזמן שוחה בים ומחפש טרף של דגים, תמנונאים, דיונונים, סרטנים וחסילונים.
בעונת הרבייה הוא מקנן בזוגות מונוגמים במושבות צפופות על האיים, לרוב מאחורי צוק המגנים על המושבות מסערות חזקות.
הקורמורן מצוי באזור קטן ועלול להיפגע משינויי אקלים ופגיעה במזונו.
עדיין אין לו מצב שימור לפי הרשימה האדומה של IUCN.
קורמורן סטרייק הוא דמות ספרותית, גיבור סדרת ספרי פשע שנכתבו על ידי הסופרת הבריטית ג'יי קיי רולינג, שפורסמה תחת השם הבדוי רוברט גלבריית'.
הסדרה מתאר את קורות בהם הבלש הפרטי הבריטי הבדיוני קורמורן סטרייק ושותפתו רובין אלאקוט.
עד כה פורסמו שמונה רומנים בסדרה, שבעה מהם תורגמו לעברית.
רולינג הצהירה לאחר פרסום הספר השלישי שיש לה תוכניות לעשרה ספרים נוספים לפחות.
כל ששת הרומנים הראשונים עובדו עבור רשת BBC One לסדרת טלוויזיה שמשודרת החל מקיץ 2017.
בשנת 2010, קורמורן בלו סטרייק (נולד ב-23 בנובמבר 1974) - בלש פרטי, לשעבר חוקר אגף החקירות המיוחדות של המשטרה הצבאית המלכותית ובנו הבלתי חוקי של כוכב הרוק המפורסם ג'וני רוקבי (תוצאה של רומן עם לדה סטרייק)-שבור, והסוכן העסקי של אביו החוקי מעניק הלוואה לסטרייק כדי לפתוח את הסוכנות הבילוש שלו.
סטרייק איבד את החצי התחתון של רגלו הימנית במתקפה באפגניסטן.
הוא למד בעבר באוקספורד, אך עזב בשנתו השנייה כדי להצטרף לצבא בעקבות מות אמו.
הרומן הראשון, קריאת הקוקייה, מתחיל כשסטרייק נשכר על ידי ג'ון בריסטו, אחיה של דוגמנית העל המאומצת לולה לנדרי, שנפלה מהמרפסת שלה שלושה חודשים קודם לכן.
בריסטו רוצה שסטרייק יחקור את ההתאבדות לכאורה של אחותו.
סטרייק פוגש גם את רובין אלקוט (נולדה ב-9 באוקטובר 1984), שנשלחת לשמש כמזכירתו הזמנית למרות שאינו יכול להרשות לעצמו מזכירה.
אלקוט התארסה זה עתה לחברה משכבר הימים, מתיו.
חתונתם אמורה להתקיים מאוחר יותר באותה שנה.
למרות שסטרייק שוכר אותה רק לשבוע אחד, מסתבר שהיא הרבה יותר מוכשרת ממה שציפה.
בסופו של דבר הוא מעסיק אותה באופן ישיר.
החיים האישיים של סטרייק מסובכים.
הוא בדיוק נפרד מבת זוגו ארוכת השנים וארוסתו, שרלוט קמפבל, שנישאת מיד לגבר אחר.
הוא הכי קרוב לאחותו למחצה לוסי (הילדה השנייה של אמו), איתה גדל, אם כי יש לו עוד שבעה אחים למחצה (הילדים האחרים של רוקבי) ואח למחצה אחד שהוא הבן של אמו ובעלה האחרון ג'ף וויטאקר.
אפילו מערכת היחסים שלו עם לוסי עמוסה במקצת, וסטרייק מוצא את עצמו מתקרב לרובין, שתמיד רצתה להיות בלשית.
לקראת סוף הספר הראשון, לאחר שפתר את תיק לנדרי ולפני שאלאקוט עוזבת לתפקיד קבוע במקום אחר, סטרייק נותן לה מתנה: שמלת משי ירוקה שניסתה בעבר בבוטיק ושתי כחלק מהחקירה שלהם.
לבסוף, השניים מחליטים שאלקוט תישאר.
הספר השני, תולעת המשי, מתחיל כשמונה חודשים לאחר סיומו של הספר הראשון.
לסטרייק פונה ליאונורה קווין בתחינה לאתר את בעלה, הסופר הידוע לשמצה אוון קווין, שנעלם לכאורה ללא עקבות.
אוון, שפעם הוכתר כמורד ספרותי, נאבק במשך שנים לשחזר את הצלחת הרומן המקורי שלו.
סטרייק מגלה כי היעלמותו עולה בקנה אחד עם הדלפת כתב היד לרומן האחרון שלו, Bombyx Mori.
הקהילה הספרותית הלונדונית מחשיבה את Bombyx Mori כבלתי ניתן לפרסום: שילוב לא נעים של אונס, סאדו-מזוכיזם, עינויים, נקרופיליה וקניבליזם, הגיבור בסופו של דבר מרמה ונאכל חי על ידי דמויות שונות שהן קריקטורות דקיקות של אנשים בחייו של אוון אותם הוא רואה כאחראים על הרס הקריירה שלו.
החקירה מקבלת במהרה תפנית אחרת ומחרידה יותר, כאשר אוון נמצא מת.
במהלך החקירה, אלאקוט מתמודדת עם קשיים אישיים כאשר אמו של ארוסה מתה והיא חייבת לקבל כמה החלטות קשות לגבי האיזון בין הקריירה שלה לחייה האישיים.
הרומן השלישי, דרך הרשע, מתחיל בכך שאלאקוט מקבלת חבילה משליח, שהיא מגלה שמכילה רגל ימין כרותה של אישה.
בגלל הקשר הזה, סטרייק אומר למשטרה שהוא מאמין שהחבילה נשלחה על ידי מישהו מעברו שלו עם טינה כלפיו.
סטרייק ואלאקוט מגלים ששולח הרגל אחראי גם למספר התקפות אכזריות אחרות.
סטרייק מזהה ארבעה חשודים פוטנציאליים מעברו שלדעתו יהיו מסוגלים לפשעים כאלה, אך מכיוון שהמשטרה רוצה להתרכז באחד שסטרייק סבור שהוא הכי פחות סביר, הם יוצאים לחקור את שלושת האחרים.
אלאקוט מודיעה לסטרייק שהיא נשרה מהאוניברסיטה עקב טראומה מאונס והרוצח עוקב אחריה ופוצע את אלאקוט קשה בהתקפה.
מאוחר יותר, אלאקוט מקבלת החלטה תוך כדי חקירת אחד החשודים שלהם שיש לה השלכות עמוקות ומזעזעות על מערכת היחסים שלהם, כאשר סטרייק מפטר אותה ואז היא יוצאת להתחתן עם ארוסה מתיו.
סטרייק טומן מלכודת מוצלחת כדי לתפוס את הרוצח ונוסע כל הלילה כדי להגיע לטקס החתונה של אלאקוט בסוף הרומן.
הרומן הרביעי, לבן קטלני, מתחיל בדיוק באותה נקודה, כשאלאקוט לומדת על לכידתו של סטרייק את הרוצח וכי מתיו מחק את ההודעות של סטרייק אליו, אשר מאמץ מיד את נישואיהם.
אלקוט מקבלת את הצעתו של סטרייק לשותפות בשכר בסוכנות, שהופכת לעמוסה מאוד בשל התהילה החדשה של סטרייק, אך היא ממשיכה להיאבק בפוסט טראומה שלה מהאונס שחוותה.
שנה לאחר מכן, הסוכנות נשכרת על ידי שר בממשלה כדי לחקור ולעצור ניסיון סחיטה נגדו, אם כי הוא לא מספר לסטרייק או לאלאקוט את פרטי מעשיו.
הם מוצאים עדויות למעילה נגד אחד הסוחטים, אבל אז הלקוח שלהם מת בהתאבדות לכאורה.
אחד מבנותיו של הלקוח שוכר אז את סטרייק כדי לחקור את המוות, כי היא מאמינה שאמה החורגת עמדה מאחוריו.
אלאקוט מגלה שמתיו בוגד בה ועוזבת אותו, הולכת לגור זמנית עם חברתה הבלשית ונסה אקוונסי.
כאשר סטרייק מגלה את המניע לרצח, הוא ואלאקוט לוקחים את הראיות שלהם למשטרה.
בעודו סוקר את מצב המקרה בסקוטלנד יארד, הרוצח מפתה את אלאקוט למלכודת בכך שהוא מתחזה למתיו המנוכר כעת.
אלאקוט מצליחה לעכב את הרוצח מספיק זמן כדי שסטרייק והמשטרה יבינו את המצב ויתערבו.
אלאקוט עוברת לגור עם החברים של סטרייק ניק ואילזה לפני שהיא עוברת לגור באופן קבוע עם חברה של אילזה.
הרומן החמישי מתחיל באוגוסט 2013 ומסתיים ב-9 באוקטובר 2014. בזמן שהוא מבקר את דודתו הגוססת ג'ואן, ניגשת לסטרייק אנה פיפס, שרוצה לשכור את שירותיו כדי לחקור את היעלמותה של אמה, מרגוט באמבורו, רופאה כללית בלונדון, כמעט 40 שנה קודם לכן.
כתוצאה מההצלחות הקודמות שלהם, סטרייק ואלאקוט (שעדיין שותפה בשכר) מעסיקים כעת שלושה חוקרי חוזים ומנהל משרד.
שניהם מתמודדים עם השינויים בחייהם האישיים: סטרייק בגלל מחלת דודתו, איומי התאבדות מצד ארוסתו לשעבר קמפבל (שכעת נשואה ואם לשניים) והניסיונות של אחיו למחצה לגרום לו להשתתף במסיבה לכבוד כוכב הרוק ואביו הביולוגי, ג'וני רוקבי; אלאקוט מתמודדת עם חוסר הפשרנות של מתיו בגירושין, הפוסט טראומה שלה מחמיר וחייה האישיים מעורערים.
החשוד העיקרי של המשטרה בהיעלמות מתברר כרוצח סדרתי לא מזוהה אז בשם דניס קריד, הכלוא כעת בכלא ברודמור.
פיפס נותנת לסוכנות חוזה לשנה כדי לעבור על התיק.
עם זאת, הודות לעומס הרב במשרד הקטן, לוקח להם מספר חודשים לנפות את העדים והחוקרים (או את ילדיהם) שנותרו בחיים.
במהלך השנה, דודתו של סטרייק מתה, מתיו נותן לאלאקוט גט בגלל שהפילגש/חברה שלו נכנסת להריון.
באוגוסט 2014, פיפס ואשתו מסיימים את החוזה, אבל סטרייק ואלאקוט ממשיכים לחקור.
הם משיגים בפתאומיות כמה פריצות דרך קטנות, תוך שהם משיגים ראיון עם קריד.
סטרייק גורם לו להודות באחד מרציחות הרצח הבלתי מפוענחות האחרונות בהן נחשד זמן רב, לפני שחשף שהוא כבר הסיק את זהות הרוצח האמיתי.
חקירת הסוכנות פותרת בכך שני מקרים קרים, ולאחר שהשותפים נמלטים מהסערה התקשורתית שהתעוררה, הם חוגגים יחדיו את יום הולדתה ה-30 של אלאקוט.
הרומן השישי מתרחש בסמוך לסיום הספר קודם.
בעקבות חגיגות יום ההולדת של אלאקוט, סטרייק מנסה לנשק אותה.
אלאקוט מתרחקת, תגובה אינסטינקטיבית עקב הטראומה מעברה, אך סטרייק טועה בתגובה כגועל אפשרי.
הרומן הפוטנציאלי המתפתח ביניהם נעצר בקור וסטרייק מתחיל מאוחר יותר לצאת עם אישה אחרת.
אל אלאקוט פונה אדי לדוול, שותף ליצירה של סדרת אנימציה פופולרית ששמה The Ink Black Heart ("לב שחור כדיו").
אידי מבקשת מסוכנות סטרייק לחקור את המשך ההטרדה המקוונת שהופנתה כלפיה על ידי אדם הידוע רק בשם "אנומי", שהטיפול המקוון שלו מקורו במונח המתייחס להיעדר סטנדרטים חברתיים או אתיים רגילים.
אלאקוט דוחה את התיק, בין היתר כשהיא מציינת את העובדה שסוכנות סטרייק אינה מתמחה בפשעי סייבר.
לדוול נמצא מאוחר יותר מת מדקירה.
לאחר מכן, אלאקוט וסטרייק מקבלים בקשה לחקור את המקרה של אלה בחברת ההפקה שמתכננת להפוך את הזיכיון לסרט עלילתי.
הם מסבירים שהם כבר בחנו את כל הדרכים האפשריות של חקירת סייבר רגילה וסטרייק ואלאקוט מקבלים לידיהם את המקרה.
אנומי היא היוצר המשותף של Drek's Game, משחק מקוון חינמי שנוצר על ידי מעריצים המבוסס על אחד מהמשחקים הראשיים "לב שחור כדיו".
אנומי חותם על רישומים חדשים למשחק, אבל אלאקוט מצליחה לקבל גישה דרך חשבון שנוצר בעבר.
לאחר מכן היא וסטרייק צוללים עמוק לתוך עולם המשחק ואלו הקשורים להפקה של לב השחור כדיו.
במהלך חקירתם, הם מגלים שהמשחק הוחדר על ידי חברי The Halvening, קבוצת טרור ימנית קיצונית שמטרידה בעיקר נשים בעלות נטיות שמאלניות ברשת, לעיתים קרובות במטרה לנסות להוביל אותן להתאבדות.
למרות שהמשרד שלהם מופצץ על ידי חברי The Halvening, החקירה שלהם מובילה אותם להאמין שלמעשה The Halvening הוא לא הארגון האחראי לרצח של לדוול.
בסופו של דבר הם מגלים את אנומי כבנו המתבגר של אחד מאלה הקשורים להפקה ולוכדים אותו בעימות אלים בו הוא מאיים לאנוס ולהרוג את אלאקוט ופוצע את סטרייק קשות.
אנומי מתגלה כמעריץ ממורמר שניסה להפעיל שליטה על ההפקה ויחסו הוחמר בשל ההחלטה להעביר את "לב שחור כדיו" מיוטיוב לנטפליקס וליצור סרט עלילתי באורך מלא.
כשאלאקוט מבקרת את סטרייק בבית החולים, היא מגלה שכאשר שיפץ את המשרד לאחר ההפצצה, הוא החליף את הלוגו על זכוכית הדלת כך שכעת יהיה כתוב בו "סוכנות הבילוש סטרייק ואלאקוט".
לאחר שנפרד לאחרונה מחברתו, הוא מוטרד כשהוא מגלה שאלאקוט יוצאת כעת עם בלש משטרה, מכיוון שהוא עדיין חש כלפיה רגשות רומנטיים סמויים.
הספרים עובדו לסדרת טלוויזיה ששודרה ברשת BBC מאוגוסט 2017, בכיכובו של טום ברק.
קורמיסוש היה שליט בולגריה במהלך המאה ה-8. רשימת השמות של שליטי בולגריה מציינת שהוא השתייך לשבט Ukil (או Vokil) ושלט במשך 17 שנים.
על פי הכרונולוגיה שפיתח מוסקוב, קורמיסוש היה מלוך משנת 737 עד 754. כרונולוגיות אחרות מציבות את שלטונו בשנים 753–756, אך אינן ניתנות לפשרה עם עדותו של "הנמנה" (או שתחייב אותנו להניח תקופה ארוכה של co-regency).
"השם" מדגיש את העובדה שהצטרפותו של קורמיסוש מייצגת שינוי שושלת, אך עדיין לא ברור אם זה נעשה באמצעות אלימות.
שלטונו של קורמיסוש חנך תקופה ממושכת של מלחמה עם האימפריה הביזנטית.
הקיסר הביזנטי קונסטנטינוס החמישי קופרונימוס החל לבצר את הגבול והחל ליישב ארמנים וסורים בתרקיה הביזנטית.
בתגובה דרש קורמיסוש תשלום הוקרה, אולי מהווה הגדלת התשלומים המסורתיים.
נדחה, קורמיסוש פשט על תראקיה, והגיע לחומת אנסטסיאן המשתרעת בין הים השחור לים מרמרה 40 ק"מ מול קונסטנטינופול.
יצא עם צבאו, קונסטנטינוס החמישי הביס את הבולגרים והפנה אותם למנוסה.
קורן היא להקת נו-מטאל מבייקרספילד שבמדינת קליפורניה בארצות הברית.
הלהקה היא מחלוצות ז'אנר הנו-מטאל והשפיעה על להקות נו-מטאל, ראפ מטאל ומטאל אלטרנטיבי רבות באמצע שנות ה-90 ובתחילת שנות ה-2000, בהן: לימפ ביזקיט (אותה גילו חברי קורן), אינקיובס, סליפנוט, דיסטרבד וסטיינד.
מכירות אלבומיהם של קורן מוערכות בכ-40 מיליון עותקים ברחבי העולם.
קורן התחילה כלהקה בשם "(L.A.P.D.
(band" אך התפרקה משום שסולן הלהקה היה מכור לסמים.
לאחר זמן מה, שני הגיטריסטים של הלהקה, ג'יימס "מנקי" שייפר ובריאן "הד" (ראש) ולץ' שמעו את ג'ונתן דייוויס עם להקתו הקודמת, "סקס-ארט", והציעו לו להצטרף ללהקתם כסולן.
בתחילה דחה דייוויס את הצעה, אך לאחר שהתייעץ עם מגדת עתידות, הסכים דייוויס והצטרף ללהקה.
ב-1993 הלהקה שינתה את שמה לקורן (Korn) והוציאה אלבום דמו שנקרא Neidermeyer's Mind.
אלבום זה הכיל ארבעה שירים ונמשך לפרק זמן של 17 דקות ו-13 שניות בלבד.
שלושה מהשירים באלבום זה הוקלטו מחדש באלבום הבכורה, ואילו השיר הרביעי הוקלט מחדש רק באלבום השישי.
שנה לאחר מכן הוציאה לאור את אלבום הבכורה שלה שקרוי על שם הלהקה.
ב-11 באוקטובר 1994 הוציאה לאור הלהקה את אלבום הבכורה שלה שקרוי על שם הלהקה.
אלבום זה נחשב לאלבום הנו-מטאל הראשון בהיסטוריה.
בשבוע הראשון להוצאתו מכר האלבום 1,100 עותקים והגיע למקום ה-74 במצעד המכירות השבועי.
האלבום גרף הצלחה מפתיעה ומכר למעלה מ-2 מיליון עותקים בארצות הברית ו-6 מיליון בכל העולם.
מבחינה מוזיקלית, סגנון האלבום הוא שילוב של הבי מטאל עם נגיעות של פּאנק רוק ופאנק.
האלבום כולל גם אלמנטים ייחודיים לקורן, כמו שירת הסקאט המהירה (למשל בשיר "Ball Tongue") ושימוש בחמת חלילים (למשל בשיר "Shoots and Ladders") שהפכו סמליים ללהקה.
הבולטים מביניהם הם השירים "Faget" ו-"Clown", שנכתבו על חוויותיו של דייוויס מבית הספר, ו-"Daddy", שנכתב על הטרדה מינית לה היה קורבן מידי שכן או קרוב משפחה (ולא אביו, כפי ששוגים לחשוב, אך גם דייוויס וגם אביו אמרו שזו הייתה אישה).
ב-15 באוקטובר 1996 יצא האלבום השני של הלהקה, Life is Peachy.
האלבום דורג במקום השלישי בבילבורד והשיג הצלחה דומה במכירותיו לאלבום הראשון.
השירים הבולטים מהאלבום שיצאו לאור גם כסינגלים הם: "A.D.I.D.A.S", "No Place To Hide" ו-"Good God".
האלבום דומה בסגנונו לאלבום הראשון.
כאשר האווירה באלבום היא אפלה, ורוב השירים נכתבו על חוויות חייו של סולן הלהקה, ג'ונתן דייוויס.
השיר הפותח את האלבום, "Twist", הוא שיר המורכב משירת סקאט בלבד, אחד האלמנטים הייחודיים ללהקה.
גרסת א-קפלה של אותו שיר מופיעה כשיר חבוי הסוגר את האלבום.
בסוף 1997 הקימה הלהקה את הלייבל הפרטי שלהם, Elementree Records.
הלהקה הראשונה שהוציאה אלבום בלייבל היא Orgy, עם האלבום Candyass שהגיע למעמד של אלבום פלטינה.
לאחר מכן הצטרפו עוד אמנים רבים ללייבל, ביניהם Martz, דיאדיסי ו-Videodrone.
ב-1998 נכנסה הלהקה לאולפן בפעם השלישית, על מנת להקליט את אלבומם הבא, Follow the Leader.
במהלך ההקלטות נהגו חברי הלהקה לשתות ולחגוג יותר מאשר לעסוק בכתיבה ויצירה.
על פי גיטריסט הלהקה, ג'יימס "מנקי" שייפר, יותר מ-27,000 דולר בוזבזו על שתייה בלבד ("אך זה בסדר", טען מנקי, "זה על חשבון ההפקה").
ג'ונתן דייוויס נאלץ להקליט מספר שירים פעמים רבות כתוצאה מהיותו שיכור.
לאחר סיום ההקלטות, עבר דייוויס גמילה מאלכוהול.
מתופף הלהקה דייוויד סילבריה אמר עם סיום ההקלטות: "מזל שיצאו לנו בסופו של דבר שירים טובים מכל הבלאגן הזה".
ב-18 באוגוסט של אותה שנה, Follow the Leader יצא לאור.
האלבום מכר 268,000 עותקים בשבוע הראשון לאחר יציאתו והוא האלבום הראשון של קורן שדורג ראשון בבילבורד.
אלבום זה הוא אלבומה המצליח ביותר של הלהקה עם מכירות של למעלה מ-5 מיליון עותקים בארצות הברית ולמעה מ-13 מיליון עותקים בכל העולם.
אלבום זה הוא השני במכירות אלבומי נו מטאל לאחר "Hybrid Theory" של לינקין פארק.
האלבום היה שונה בסגנונו משני אלבומיה הקודמים של הלהקה.
השירים באלבום זה היו קליטים יותר, והלהקה עברה לסגנון מיינסטרים.
האווירה האפלה של האלבומים הקודמים נעלמה, ובמקומה נכנסו אלמנטים של ראפ והיפ הופ.
הראפר אייס קיוב, וסולן להקת לימפ ביזקיט, פרד דורסט, השתתפו כאורחים בחלק משירי האלבום.
השיר "Freak on a Leash" מתוך האלבום היה מועמד לשני פרסי גראמי וזכה באחד מהם.
כמו כן, השיר הפך ללהיט הגדול ביותר של הלהקה ותרם רבות לחשיפתה באותן שנים.
על מנת לקדם את האלבום, יצאה הלהקה לסיבוב ההופעות "Family Values Tour", בו שיתפו פעולה עם לימפ ביזקיט, רמשטיין, אייס קיוב, אינקיובס ו-Orgy.
ב-1999 הופיעה הלהקה בפסטיבל וודסטוק שנערך בניו יורק.
הופעתה זכתה לשבחים רבים ונחשבה לאחת מההופעות הטובות ביותר של הפסטיבל באותה שנה.
ב-16 בנובמבר 1999 יצא לאור אלבומה הרביעי של הלהקה Issues.
יום לפני יציאתו של האלבום, ערכה הלהקה הופעה באולם אפולו שבהארלם ניו יורק.
בהופעה זו ניגנה הלהקה את כל השירים מ-Issues, ההופעה הועברה בשידור ישיר לרדיו.
לאחר הקפיצה למיינסטרים ב-"Follow The Leader", הסגנון ב-Issues היה שונה לחלוטין והזכיר יותר את אלבומה הראשון של הלהקה.
כמו כן האלבום הכיל בתוכו אווירה קודרת, בניגוד לאווירה ה"שמחה" יותר ב-"Follow The Leader".
האלבום המשיך את ההצלחה של קודמו עם מקום ראשון בבילבורד ומכירות של 573,000 עותקים בשבוע הראשון לאחר יציאתו.
אלבום זה הוא האלבום השני הכי מצליח של קורן עם מכירות של למעלה מ-4 מיליון עותקים בארצות הברית ולמעלה מ-9 מיליון עותקים בכל העולם.
לאחר יציאת האלבום, יצאה הלהקה לסיבוב ההופעות המצליח ביותר שלה - "Sick And Twisted Tour".
לרוע המזל, מתופף הלהקה דייוויד סילבריה נפצע בשורש כף היד והלהקה נאלצה לבטל חלק מהופעותיה.
באמצע שנת 2000 יצאה הלהקה להפסקה זמנית, לאחר שבע שנים רצופות של פעילות.
לאחר שנה וחצי של הפסקה, יצא ב-11 ביוני 2002 אלבומה החמישי של הלהקה Untouchables.
בתחילה האלבום המשיך את ההצלחה של שני קודמיו עם מקום שני בבילבורד ו-434,000 עותקים בשבוע הראשון, אך הוא פחות הצליח מקודמיו במכירות עם 1.5 מיליון עותקים בארצות הברית ו-3 מיליון עותקים בכל העולם.
השיר הבולט באלבום הוא השיר "Here To Stay" שנחשב עד היום לאחד השירים הכי מצליחים של הלהקה.
שיר זה זכה בפרסי גראמי לשיר הטוב ביותר באותה שנה.
בזמן ההקלטות התפתחו מתחים בין חברי הלהקה, והם חשבו לפטר את הבסיסט, רג'ינלד "פילדי" ארוויזו, עקב התמכרותו לסמים, אך הוא לא פוטר.
ב-19 בנובמבר 2002, הוציאה הלהקה את אלבום ההופעה החיה הראשון שלה שנקרא Korn Live.
ההופעה הוקלטה יום לפני יציאתו של Untouchables והכילה מספר שירים ממנו.
כשנה וחצי לאחר יציאתו של Untouchables, הוציאה הלהקה ב-21 בנובמבר 2003 את אלבומה השישי Take a Look in the Mirror.
גם אלבום זה כמו קודמו נחל הצלחה קטנה מקודמיו.
אלבום זה נחשב לאלבום הכבד ביותר של הלהקה בו הם ניסו לשחזר את סגנונם מהאלבומים הראשונים.
השיר "Alive" מהאלבום הוא עיבוד לשיר ישן של הלהקה שיצא כשיר דמו באלבום Neidermeyer's Mind עוד לפני שחרורו של אלבום הבכורה (שלושת השירים האחרים באלבום הדמו הוקלטו מחדש באלבום הבכורה).
ב-2004, לרגל עשר שנים לשחרורו של האלבום הראשון, הוציאה הלהקה את אלבום הלהיטים הראשון שלה - Greatest Hits, Vol.
1 שהכיל שירים מששת האלבומים הקודמים, ועוד שני שירים (שהיו גרסאות כיסוי של "Word Up!" של קמאו ושל "Another Brick in the Wall" של פינק פלויד, שיצאו מאוחר יותר כסינגלים) שלא יצאו לאור קודם לכן.
בתחילת שנת 2005, הגיטריסט הראשי של הלהקה בריאן "הד" ולץ' עזב לאחר שהתמכר לסמים.
לאחר עזיבתו פתח הד בקריירת סולו משלו.
מאז עזיבתו של הד, מספר גיטריסטים שונים מילאו את מקומו בהופעות חיות, אך אף אחד מהם לא הוכרז כחבר רשמי בלהקה.
2005–2007: עזיבתו של דייוויד סילבריה
ב-6 בדצמבר 2005 הוציאו קורן את אלבומם השביעי See You on the Other Side שנחל הצלחה דומה לשני קודמיו.
הסינגל Twisted Transistor מתוך האלבום זכה להצלחה גדולה ונבחר בטקס פרסי MTV באסיה כקליפ האהוב של השנה.
כמו כן, נבחר דייוויס, סולן הלהקה, לאמן האהוב של השנה על ידי הקהל בתחנת MTV סין.
מכירות האלבום עצמו מוערכות בכ-2.5 מיליון עותקים בכל העולם.
החל משנת 2006, החל נגן הקלידים זאק בירד ללוות את הלהקה בהופעותיה.
אף על פי כן, הוא אינו נחשב לחבר רשמי בלהקה.
ב-20 ביוני 2006 הוציאה לאור הלהקה את אלבום ההופעה החיה השני שלה Live on the Other Side.
כמו באלבום ההופעה הקודם, גם הופעה זו הוקלטה מספר ימים לפני יציאתו של See You on the Other Side וכללה מספר שירים מתוכו.
בסוף שנת 2006 הודיע המתופף דייוויד סילבריה שהוא לוקח הפסקה מפעילות הלהקה, אך לאחר מכן הודיע על עזיבתו הסופית ופרישתו מתחום המוזיקה בכלל ומהלהקה בפרט.
ב-6 במרץ 2007, יצא לאור אלבומה האקוסטי של הלהקה, "MTV Unplugged: Korn".
באלבום זה הלהקה ביצעה גרסאות כיסוי בעלי גיטרות אקוסטיות לחלק משיריה.
באלבום השתתפו גם רוברט סמית', סולן להקת הקיור, ואיימי לי, סולנית להקת אוונסנס, בהופעות אורח.
ב-31 ביולי 2007 הוציאה הלהקה את אלבום השמיני, שהוחלט לא לתת לו שם.
לאור עזיבתו של דייוויד סילבריה הוא הוחלף על ידי טרי בוזיו, ברוקס וואקרמן וג'ואי ג'ורדיסון מלהקת סליפנוט (שנאלץ לעזוב עקב ההקלטות של אלבומם הרביעי של סליפנוט), עד שלבסוף עמדת המתופף נתפסה בקביעות על ידי ריי לוזייה.
אלבום זה נחשב לאלבום הכי פחות מצליח של קורן עם מכירות של חצי מיליון עותקים בלבד בארצות הברית ו-1.5 מיליון עותקים בכל העולם.
ב-13 במאי 2008 הוציאה לאור הלהקה את אלבום ההופעה החיה השלישי שלה Korn: Live in Montreux 2004. הופעה זו נערכה במסגרת פסטיבל Montreux בשנת 2004 וכוללת את ההרכב המקורי של הלהקה.
ב-6 ביולי 2010 הלהקה הוציאה לאור את אלבומה התשיעי במספר תחת השם: "KoЯn III: Remember Who You Are".
אלבום זה הוא האלבום הראשון בו השתתף המתופף החדש ריי לוזייה.
באלבום זה קורן חזרו למקורותיהם ולסגנון של אלבומיהם הראשונים.
הם הקליטו את האלבום עם אותו המפיק של שני האלבומים הראשונים, רוס רובינסון, וגם תוכן השירים מדבר על עברו הנורא של סולן הלהקה ג'ונתן דייוויס.
במהלך שנת 2011, החלה הלהקה לעבוד עם מפיק מוזיקת הדאבסטפ, סקרילקס.
באפריל 2011 הוציאה הלהקה את הסינגל "!Get Up" (בהפקתו של סקרילקס) אשר נחל הצלחה רבה.
באמצע 2011 פרסמה הלהקה שהם יעבדו עם מספר מפיקי דאבסטפ נוספים באלבומם העשירי.
ב-13 באוקטובר 2011 יצא הסינגל השני מהאלבום, "Narcissistic Cannibal", גם הוא תחת הפקתו של סקרילקס.
ב-6 בדצמבר 2011, יצא לאור אלבומה העשירי של הלהקה, "The Path Of Totality".
אלבום זה, כמו כל אלבומה הקודמים של הלהקה, דורג בין עשרת המקומות הראשונים בבילבורד.
האלבום קיבל ביקורות מעורבות מצד מעריצי הלהקה ומבקרי מוזיקה למיניהם.
בעוד חלק ראו באלבום יצירת מופת, אחרים טענו שמדובר באלבומה החלש ביותר של הלהקה.
למרות זאת, אלבום זה נבחר לאלבום השנה.
במאי 2012 גיטריסט הלהקה לשעבר בריאן "הד" ולץ' הוזמן כאמן אורח באחת ההופעות של קורן, ונאמר כי הוא יופיע איתם בעוד מספר הופעות.
ביולי 2012 נאמר כי קורן עובדים על האלבום האחד-עשר שלהם.
נוסף על כך, נאמר כי האלבום לא יכלול דאבסטפ, אלא יכלול השפעות מן האלבומים הקודמים Issues ו-Untouchables.
במאי 2013 אושר כי הד חזר ללהקה, ובנוסף הוא נראה משתתף בהקלטות של האלבום החדש, שיצא בתחילת אוקטובר 2013.
קורן החלו לעבוד על אלבומם ה-12, The Serenity of Suffering.
הגיטאריסט בריאן "הד" ולץ' תיאר את שירי האלבום ככבדים יותר ממה שמישהו שמע מהם לאחרונה.
אלבומם יצא ב-21 באוקטובר 2016. באלבום מתארח סולן הלהקות Slipknot/Stone Sour קורי טילור, בשיר "A Different World".
מהאלבום יצאו 3 סינגלים, "Rotting in vain" שמכיל את שירת הסקאט, אלמנט ייחודי של הלהקה ובקליפ שהוכן לסינגל מופיע השחקן טומי פלנגן.
"Take me", שבמקור נכתב לאלבום הסולו של ג'ונתן דייוויס.
האלבום מכר עשרות אלפי עותקים וזכה לתשבחות רבות.
ההצלחה וההשפעה של קורן בז'אנר הנו-מטאל הייתה גדולה.
בין להקות מפורסמות כיום שהושפעו מקורן במהלך השנים ניתן למצוא את לינקין פארק, קואל צ'מבר, לימפ ביזקיט (שגם התגלו בידי חברי קורן), אוונסנס, משין הד, סליפנוט, דיסטורבד ועוד.
רבים מאלבומי הלהקה הגיעו לראש המצעדים; הם הגיעו למקום הראשון פעמיים, פעם אחת במקום שני, פעמיים במקום השלישי, פעם אחת במקום הרביעי, פעם אחת במקום החמישים ואחת ופעם אחת במקום השבעים ושתיים במצעד.
כמו כן, כל האלבומים שלהם נכנסו גם למצעד המכירות הבריטי.
בשנות ה-90 הייתה קורן מדורגת כלהקת ה"נו־מטאל" הפופולרית ביותר בעולם.
ב-1998 ארגנה הלהקה מסע הופעות רב משתתפים בשם "Family Values Tour", בו שיתפו פעולה עם לימפ ביזקיט, רמשטיין, אייס קיוב, אינקיובס ו-orgy.
לאחר מכן נערכו שלושה פסטיבלים נוספים, בהם השתתפו גם סטיינד, לינקין פארק, דיפטונס, סטון סאור, פלייליף, סטון טמפל פיילוטס ועוד רבים אחרים.
חברי הלהקה ציינו את הלהקות רד הוט צ'ילי פפרז, מטאליקה, Guns N' Roses, קיס ונירוונה כלהקות שהשפיעו עליהם ביצירת המוזיקה.
קורן הופיעה בישראל במסגרת פסטיבל הרוק הכבד העולמי Ozzfest שהוקם ביוזמתו של אוזי אוסבורן.
הפסטיבל נערך בפארק הירקון בתאריך ה-28.9.2010. זו הייתה הפעם הראשונה שפסטיבל זה נערך בישראל.
הלהקה זכתה לביקורות מעורבות על הופעתה, אחדים חשבו שהופעתה הייתה אנרגטית וחזקה כמו שלהקה עושה תמיד ואחרים טענו כי הלהקה אבדה את תשוקתה למוזיקה ובקושי דיברה עם הקהל
!Word Up (גרסת כיסוי לקמאו)
Freak on a Leash Unplugged (בהופעת אורח עם איימי לי, סולנית להקת אוונסנס)
Haze - מתוך משחק הווידאו "HAZE"
קוֹרְנֵטוֹ (איטלקית: cornetto, גרמנית: Zink, אנגלית cornett) הוא כלי נשיפה עתיק.
מבנהו כעין צינור מכופף מעט, לרוב באורך של כ-60 סנטימטרים, בעל חורים בדומה לאלו של כלי נשיפה מעץ, אך פייה כשל כלי נשיפה ממתכת.
בשל אופן הפקת הצליל שלו נחשב הקורנטו כלי נשיפה ממתכת, אף על פי שהוא נבנה לרוב מעץ מחופה עור.
מקורו של הקורנטו הוא כנראה במאה התשיעית, אז יוצר מקרן של פרה או עז שנקדחו בה חורים כדי לאפשר לנגן עליה תווים שונים.
הגופן קורן עוצב על ידי אליהו קורן (קורנגולד) בהוצאת קורן, לצורך הוצאת מהדורת התנ"ך שלו.
את העבודה על הגופן החל קורן בשנת 1940. גופן זה מוערך כשילוב מוצלח של הישן עם החדש, ונפוץ גם מחוץ להוצאה.
הגופן מבוסס על כתיבה ספרדית קדומה ונועד לאפשר קריאה נוחה ככל האפשר ("על סמך נסיונותיהם של מדעני האופטיקה", כלשון ההוצאה), המדגישה את ההבדלים השונים בין האותיות.
גם בעיצוב הגופן הודגש נושא "החזרת העטרה ליושנה", בכך שהושבה לאות ל צורתה המקורית עם צווארה הזקוף, במקום מנהגם של מדפיסים "להשכיב" את ראשה או להשמיט אותו.
עיצוב גופן זה זכה להצלחה נרחבת גם מחוץ להוצאה, הוא אחד הגופנים הנפוצים כיום, ואף נוצרו כמה גופנים בהשראתו.
על עיצובה ואופייה של אות "קורן" כתב יואב שורק:
לאחר הוצאת התנ"ך, בשנת 1981, עוצבה גרסה שונה מעט של הגופן בשם 'גופן קורן סידור', אשר בה הודפסו שאר ספרי ההוצאה.
בשנת תשע"ד הוציאה ההוצאה לאור חומש עם פירוש רש"י בגופן רש"י חדש שעוצב על ידי אליהו קורן לפני מותו.
תנ"ך קורן יצא לאור בשיטת הדפוס בלט, ולכן הגופן המקורי איננו גופן מחשב, אלא אותיות יצוקות מעופרת.
עם זאת, בעקבות ההתפתחות הטכנולוגית הפכו מספר חברות את הגופן לגופן מחשב.
בתחילה הייתה זו חברת "כיוון", שיצרה גופן TrueType זהה לאותיות התנ"ך, אך גופן זה לוקה בחסר בשל חוסר התאמה בין האות למיקום הניקוד.
גופן זה נמכר ומשווק על ידי חברת "פלרון".
בהמשך פיתח המעצב שמואל גוטמן את הפונט גוטמן קרן המבוסס על הפונט של קורן, אך מעוגל ממנו מעט.
גופן זה נמכר בעבר עם מעבדי תמלילים שונים, כגון Microsoft Word, מעבד התמלילים דווקא וכן עם תוכנת "תג".
לאחרונה פיתחה חברת "מסטרפונט" בשיתוף עם הוצאת קורן את הגופן והפכה אותו לגופן מסוג OpenType מתקדם, בעל מיקום ניקוד וטעמי המקרא מדויקים.
ב-3 ביולי 2012 קבע בית המשפט המחוזי כי חברת מיקרוסופט הפרה את זכויותיהן של הוצאת קורן וחברת מסטרפונט בגופן ופסק שעל מיקרוסופט לשלם להן יותר מחצי מיליון שקלים.
אחד השינויים שנעשו בגופן "קורן" לאחר הדפסת התנ"ך, היה בעיצובה של האות ר.
אות זו עוצבה במקור בזווית ישרה, אולם מספר מאמרים שנכתבו בנושא הסבו את תשומת הלב לכך שמבחינת ההלכה היהודית באשר לכתיבת סת"ם, אות בצורה זו היא בעצם ד כשרה (האות ר' צריכה עקרונית להיות מעוגלת בפינתה).
על כן אחד השינויים היה עידון הזווית באות ר' לזווית קהה.
בניגוד למקובל ברוב הוצאות הספרים - בגופן קורן הניקוד באות ך אינו מוגבה אלא בגובה שווה לשאר האותיות.
גופן קורן רש"י, שהופיע במלואו לראשונה רק בשנת 2014 (ראה לעיל), הופיע בצורה חלקית בעמוד השער של "חומש אריאל עם רש"י השלם" בהוצאת מכון אריאל.
הכרך עבר עריכה גרפית על ידי צוות בית ההוצאה של קורן.
גופן קורן מתייחד בכך שיש בו שתי צורות שונות לאות ע, אחת כשיש סימן ניקוד תחתיה, ואחת כשאין סימן תחתיה.
גופן קורן רש"י מתייחד גם בכך שלחלק מהאותיות בו ישנם שני עיצובים שונים, המופיעים לסירוגין בהתאם לאותיות שמסביבה.
לדוגמה, האות ת מופיעה לעיתים עם "רגל" (= החלק הבולט שמאלה) ארוכה יותר, ולעיתים עם רגל קצרה יותר.
קורנוול הוא מחוז בדרום-מערב אנגליה, ב, על חצי אי הנמצא ממערב לנהר תמר ולמחוז דבון, קורנוול ידוע בנופיו הפראיים, באקלימו הממוזג, ובממצאים הארכאולוגיים שהתגלו בו.
המחוז היה מיושב כבר ב, אולם תושביו היום הם צאצאי מתיישבים קלטים שהגיעו מברטאן שמעבר לתעלה.
קורנוול היה המחוז האנגלי הראשון שהפך לדוכסות כאשר אדוארד השלישי העניק אותו לבנו.
מאז מוענק התואר באופן אוטומטי לבנו של המונרך (ולו בלבד, ללא יכולת הורשה).
"דוכס קורנוול" הוא אחד מתאריו של ויליאם, נסיך ויילס.
קשריו של הנסיך עם המחוז אינם סמליים בלבד: הוא בעל קרקעות במחוז, ואף מקבל מהן הכנסה קבועה.
כאחוז אחד מתושבי המחוז מנסים לשמר את השפה הקורנית, שפה קלטית עתיקה שאחרון דובריה הילידיים נפטר בשנת 1777.
העיר היחידה במחוז, המהווה אף את מקום המנהל, היא טרורו.
שטח המחוז, כולל איי סילי, הוא 3,563 קמ"ר.
אוכלוסיית המחוז 513,528 נפש, וצפיפות האוכלוסייה נמוכה יחסית לשאר אנגליה, 144 נפשות לקמ"ר.
לפי אחת האגדות, קורנוול היה המקום בו נולד המלך ארתור, ושם הקים את בירתו קאמלוט, בסיסם של אבירי השולחן העגול.
בקורנוול התרחשה גם עלילת טריסטן ואיזולדה.
איי קורנטי או ארכיפלג קורנטי (בקרואטית: Kornati; באיטלקית: Isole Incoronate) הם קבוצה של כ-150 איים ושוניות (המספר המדויק משתנה בהתאם למקור) הממוקמים בים האדריאטי ממערב לשיבניק בקרואטיה.
האי הגדול בארכיפלג, קורנט באורך של 25 ק"מ וברוחב של עד 2.5 ק"מ, העניק את שמו לקבוצה כולה, הנחשבת לארכיפלג האיים הצפוף ביותר בים התיכון.
בכמה גבעות על איי קורנטי נמצאו עקבות של יישובים וביצורים מהתקופה הנאוליתית.
נראה כי האיים אוכלסו בתקופת הברזל ובתקופת הרומאים.
במהלך מלחמת העולם השנייה הקימו הפרטיזנים של טיטו בית מלאכה לתיקון סירות.
האיים היו שייכים בעבר לאצולת זאדר אך נקנו במאה ה-19 על ידי תושבי האי מורטר שהם בעלי 90% מהקרקע ותושבי האי דוגי אוטוק להם שייך יתר השטח.
אף שתושבי קבע אינם מתגוררים עוד באיים, יש בו כ-300 בקתות המשמשות את בעלי השטח המגיעים אליהם מדי פעם.
חלק משטח האיים מעובד ויש בהם מטעי עצי זית, גפנים, פרדסים וגני ירק.
89 מהאיים בשטח של 49.66 קמ"ר בדרום הארכיפלג הוכרזו כפארק לאומי בשנת 1980, ששטחו הכולל 220 קמ"ר.
האיים עשויים מאבן גיר מחלחלת המונעת תופעה של נגר עילי, ורק במקומות ספורים בוקעים מים מתוקים מהנוף הקרסטי ונשפכים אל מי הים.
מסיבה זו הצמחייה על האיים מועטה, למעט עשב ושיחים באזורים המוגנים על ידי הצוקים, ונופם צחיח ופראי.
הפארק ידוע בצוקים החשופים שלו, המכונים "כתרים" (Krunama), שהארוך שבהם משתרע לאורך 1,350 מטר והגבוה שבהם מגיע לגובה של 82 מטר.
בפארק מפותח גם ענף הצלילה בשל כך שהצוקים יורדים עד לעומק של 90 מטר מתחת לפני הים והמים עשירים בדגה.
יופיים של האיים הביא את ג'ורג' ברנרד שו להתבטא כך אודותם:
קורנהול הוא משחק מדשאה המשוחק על ידי שני שחקנים או ארבעה (במשחקי זוגות) בו כל שחקן בתורו צריך לזרוק שקיות קטנות מלאות בתירס (או חול או שעועית) לכיוון לוח מורם עם חור בקצה הלוח.
המטרה היא לקלוע את השקיות אל תוך החור בקצה הלוח.
על כל שקית תירס אותה השחקן יקלע לתוך החור, השחקן יקבל 3 נקודות.
שקיות אשר נוחתות על לוח המשחק בלבד מזכות את השחקן בנקודה אחת בלבד.
המשחק נמשך עד אשר אחד השחקנים יצליח לצבור 21 נקודות.
לוח המשחק בדרך כלל עשוי מעץ לבוד או לעיתים פלסטיק וצבוע בדרך כלל בלבן.
גודל לוח המשחק הסטנדרטי הוא 1.2 מטר × 0.6 מטר.
הגובה של גב הלוח מגיע ל-30.5 סנטימטרים.
המשחק פופולרי במיוחד בארצות הברית.
קוֹרניי איוואנוביץ' צ'וּקוֹבסקי היה סופר ומשורר ילדים נודע בשפה הרוסית, ממוצא יהודי.
יצירותיו כ"דוקטור אוי-כואב" (מוכר בשם העברי "לימפופו"), "כך ולא כך" (בתרגום לעברית של לאה גולדברג), "הקרוקודיל" ואחרות היו לחביבות על דורות של ילדים דוברי רוסית.
הוא גם היה מבקר ספרות ומסאי.
נולד בשם ניקולאי ואסילייביץ' קורנייצ'וקוב.
את השם קורניי איבאנוביץ' צ'וקובסקי הוא הגה כשם עט כשעבד בעיתון חדשותי באודסה ב-1901. הוא נולד בסנקט פטרבורג לנערה ממשפחת איכרים מאזור פולטבה, ששמה היה יקטרינה אוסיפובנה קורנייצ'וקובה ולעמנואל סולומונוביץ' לוינסון, יהודי ממשפחה עשירה, ביחסים מחוץ לנישואין.
משפחתו של לוינסון לא ראתה בעין יפה את האפשרות שינשא לקורנייצ'וקובה והם נאלצו להפרד.
אמו של צ'וקובסקי עברה לאודסה עם אחותו מׇרוּסְיָה ולוינסון תמך בהם כספית עד שנישא לאישה אחרת.
צ'וקובסקי למד בגימנסיום של אודסה ואחד מחבריו לכיתה היה זאב ז'בוטינסקי.
בשלב מאוחר יותר נזרק צ'וקובסקי מהמוסד בשל "מקורו השפל" (שכיוון להולדתו מחוץ לנישואין) ולמד לימודים גבוהים בהתכתבות.
הוא למד אנגלית בעצמו ובין השנים 1903–1905 היה כתב עיתון אודסאי בלונדון, אך בילה את מרבית זמנו בספריה הבריטית.
כשחזר לרוסיה תרגם יצירות מאנגלית של וולט ויטמן וכתב מספר מאמרי ביקורת על אמנים אירופיים בני זמנו, מה שקנה לו את הכרת חוגי הספרות הרוסית וידידות עם המשורר אלכסנדר בלוק.
הוא פרסם כמה כתבים ספרותיים כ"מצ'כוב ועד ימינו" (1908) ו"פנים ומסיכות" (1914) וכתב במגזין סאטירי בשם "סיגנל", מה שהביא למעצרו לשישה חודשים בגין "העלבת השלטון".
בשנות העשרים והשלושים של המאה העשרים קנה לו צ'וקובסקי את מרבית פרסמו כסופר ומשורר לילדים.
רבים מסיפוריו עובדו לסרטים מצוירים, לתיאטרון ואף לבלט ואופרה, על ידי סרגיי פרוקופייב.
צ'וקובסקי ערך את כל כתבי ניקולאי נקרסוב ופרסם בשנת 1933 את הספר "משתיים ועד חמש" שהיה למדריך פופולרי להבנת שפתם של ילדים.
על פי הכתוב ביומניו, הוא ניצל את הפופולריות של והשפעתו כדי לסייע ליוצרים שנרדפו על ידי השלטונות הקומוניסטיים כאנה אחמטובה, מיכאיל זושצ'נקו, אלכסנדר גאליץ' ואלכסנדר סולז'ניצין.
הוא היה הסופר הסובייטי היחיד שבירך רשמית את בוריס פסטרנק לרגל זכייתו בפרס נובל לספרות.
בתו, לידיה צ'וקובסקיה, הייתה סופרת, בלשנית והעוזרת של אנה אחמטובה.
בשנת 1962 קיבל צ'וקובסקי את פרס לנין ותואר דוקטור לשם כבוד מאוניברסיטת אוקספורד על ספרו "אמנותו של נקרסוב".
בסוף שנות השלושים עבר צ'וקובסקי להתגורר בכפר פרדלקינו ליד מוסקבה, שם מת ונקבר.
קרוקודיל (1912) — קורות תנין המטייל ברחובות עיר.
טרקניטשה (1923. תר' לייב קופרשטיין בשם רב-שפם בתוך זבובה זהובה [ראה להלן]; לאה גולדברג בשם הפרעוש בתוך דבר לילדים, 1939; אלה סוד בשם ג'וק-מקק ענק, 2018) — מעשה במקק אימתני שהטיל אימתו על שוכני היער.
פלא-עץ (1923. תר' לאה גולדברג, 1942) — מעשה בעץ המצמיח גרביים ונעליים לילדים.
מוידודיר (1923. תר' רבקה דוידית, בשם זִפְתִינוֹק, 1939, אלה סוד בשם מלכיור הכיור, 2019) — הרפתקאות ילד שונא רחצה.
זבובינה זמזמינה (1924. תר' לייב קופרשטיין בשם זבובה זהובה, 1944; עינת יקיר בשם זבובה זמזומובה, 1988) — קורות זבובונית, שיתוש אמיץ הצילה מקורי עכביש.
הטלפון (1925. תר' בנימין הרושובסקי, 1977; אלה סוד בתוך עולם הפוך, 2018) — שיחות טלפון משעשעות עם חיות משונות.
בַּרְמַלַי (1927. תר' נתן אלתרמן, 1946) — ילדים עורכים מסע באפריקה, פוגשים את "המפלצת בעלת השן הקוצצת" והופכים אותה למוכר רקיקים חביב.
דוקטור אוי-כואב (1929. תר' נתן אלתרמן בשם לימפופו, 1943; רפאל ספורטה בשם דוליט בלימפופו [עיבוד], 1958; אלה סוד בשם דוקטור אַיכּוֹאֵב, 2017) — מסעו ההרפתקני של רופא-חיות, שיצא לאפריקה לרפא את שוכני היער החולים (בעקבות יו לופטינג ובהתבסס על ד"ר צמח שאבאד).
השמש הגנובה (1934. תר' לייב קופרשטיין, 1944; אלה סוד בתוך מלכיור הכיור, 2019) — מעשה בתנין שבלע את השמש ומעשה בדב שהחזירה למקומה.
נכון ולא נכון (1935. תר' לאה גולדברג בשם כך ולא כך, 1954; מרים ילן-שטקליס בשם אבא מצחיקון [בתוך שיר הגדי], 1958; אוריאל אופק בשם כן נכון ולא נכון, 1968) — מעשה בילדה ואביה הצייר המפוזר.
לילדים (1945) — כינוס מבחר מיצירותיו.
(12 באוקטובר 1872, אנז'ה, צרפת – 22 ביולי 1956, פריז), ידוע יותר בשם העט שלו קורנונסקי , וכונה 'נסיך הגסטרונומים', היה הסופר המפורסם ביותר של גסטרונומיה בצרפת במאה העשרים.
הוא כתב בעצמו או היה סופר צללים של למעלה מ-65 ספרים ומספר רב של מאמרי טורים בעיתונים.
הוא נחשב לעיתים קרובות כממציא תיירות המכוניות כפי שקיבלה פופולריות מידי מישלן, אם כי הוא עצמו לא נהג.
השם "קורנונסקי" (Curnonsky) בא מהלטינית cur + non (למה לא?), פלוס הסיומת הרוסית sky, שהייתה פופולרית כמו כל דבר רוסי אחר ב-1895, כשהיא נטבעה.
הוא אמר פעם שהכינוי היה: "טוניקת נסוס (במיתולוגיה היוונית: החולצה המורעלת שהרגה את הרקולס) שלי, איני רוסי, לא פולני, גם לא יהודי, לא אוקראיני, אלא רק צרפתי ממוצע ואיש יין".
הוא כונה תכופות "הנסיך הנבחר של הגסטרונומיה" (Prince-élu de la Gastronomie) או של הגסטרונומים, והוא אכן נבחר לכך במשאל של 3,000 שפים שנערך בידי היומון הצרפתי Paris-Soir ב-1927. היה זה בתקופה שסדרה של 'נסיכים', בכללם המחזאי אנדרה דה לורד, נסיך האימה.
פתגם מפורסם של קורנונסקי היה: "La cuisine, c'est quand les choses ont le goût de ce qu'elles sont." (בתרגום לעברית: "בישול טוב הוא כשחשים את טעמם האמיתי של המוצרים.")
הוא ביכר אוכל פשוט על פני מורכב, גס על פני מעודן, ולעיתים חזר על הביטוי: "Et surtout, faites simple!" (בתרגום לעברית: "ומעל הכול, תשמרו על פשטות!").
היה זה בוודאי הודות לאסקופייה.
קורנונסקי היה סופר הצללים של ווילי, בעלה של קולט.
Arbellot, הביוגרף שלו, מספר שהוא טבע את המונח Bibendum עבור איש המישלן ב-1907, וכתב את הטור השביעי של מישלן "Les Lundis de Michelin" ביומון הפריזאי Le Journal החל מ-25 בנובמבר 1907. במקור הוא חתם "מישלן" אבל החל מ-2 במרץ 1908 הוא חתם בשם "ביבנדום".
מישלן השתמשו במונח "Nunc est bibendum" ("Cheers" בתרגום ללטינית) על פוסטר ב-1898, ובו הראו את איש המישלן בולע כוס מלאה במסמרים, אולם לא ברור מתי השתמשו במילה ביבנדום לדמות הזו.
ב-1921 הוא התחיל את פרסום La France Gastronomique ביחד עם מרסל רוף.
הוא נבחר לאביר לגיון הכבוד ב-1929 וקודם לקצין ב-1938.
ב-1930 ייסד, יחד עם Romain Coolus את האקדמיה להומור.
ב-1930 הוא היה מייסד שותף של האקדמיה לגסטרונומיה (Académie des Gastronomes), שהוקמה לפי מודל של האקדמיה הצרפתית וכיהן כנשיאה הראשון, עד 1949. ב-1947 הוא השיק את כתב העת Cuisine et Vins de France,
ב-1950 הוא היה מייסד-שותף של מסדר אבירי הגריל.
על מנת לחלוק כבוד ליום הולדתו השמונים, שמונים מסעדנים רשמו על השולחן האהוב עליו:
הדבר הוביל לאגדה ששמונים מסעדות שמרו לו שולחן מדי ערב למקרה שיופיע, אם כי הוא הגיע רק לעיתים רחוקות.
קורנונסקי נהרג כשהוא נפל מחלון דירתו.
הוא שקד על שמירתה של דיאטה באותה עת, לכן משערים שהתעלף.
ב-2003 היסטוריון האמנות האמנות הגרמני Inge Huber גילה חמישה ספרים עם מכתבים של קורנונסקי, וכתב ביוגרפיה בשם "Curnonsky.
קוֹרנְד בּיף הוא מאכל נפוץ במטבח האמריקאי.
מאכל זה מורכב מבשר שעובר כבישה במלח, ולרוב נפרס לפרוסות דקות.
הניטרט שבתמלחת משווה לבשר מראה אדום עז גם לאחר שבושל.
הביטוי "קורנד ביף" מורכב משתי מילים- המילה Beef משמעותה באנגלית בשר בקר, והמילה קורנד מגיעה מהמילה האמריקאית לגרגירי תבלין שלמים, כמו פלפל שחור, הנקרא באנגלית Pepper corns, וגרגירי מלח גסים, הנקראים לפעמים Salt corns.
שני תבלינים אלה בצורתם הגסה נמצאים בתערובת התמלחת שמשמשת לכבישת הבשר.
מקורו של המאכל באירלנד, והוא מוזכר בכתובים כבר במסמכים מהמאה ה-12. המאכל הגיע לארצות הברית ולקנדה עם המהגרים האירים, והפך למאכל פופולרי בארצות אלה, המסמל את מטבחן המקומי.
המאכל נאכל בעיקר ביום פטריק הקדוש.
מקורו של המנהג לאכול את המאכל ביום זה, בסוף המאה ה-19. תושבי אירלנד נהגו לאכול ביום פטריק הקדוש צלי בשר חזיר.
מאחר שבשר זה היה יקר בארצות הברית, ובשל מעמדם הכלכלי הנמוך של המהגרים, הם החליפו את בשר החזיר בבשר בקר, ובישול המאכל הושפע מהמטבח היהודי של המהגרים היהודים ממזרח אירופה אשר גרו בשכנות אליהם בעיר ניו יורק.
בארצות הברית נאכל הקורנד ביף בארוחות מזנון ומוגש במעדניות כחלק מכריך רובן, שנחשב לאחד הסמלים הן של המטבח היהודי בארצות הברית והן של העיר ניו יורק.
ישנה גם גרסה קצוצה המשומרת בקופסאות שימורים, עליה מבוסס הלוף הישראלי.
גרסה זו נקראת בארצות הברית בּוּלי בּיף, אך בממלכה המאוחדת דווקא גרסה זו נקראת קורנד ביף והגרסה השלמה והלא משומרת נקראת בשר מומלח, או Salt beef.
קורנדון איירליינס היא חברת תעופה טורקית והולנדית שבסיסה הראשי וההנהלה נמצאים באנטליה שבטורקיה וסניף נוסף בהולנד.
החברה נמצאת בקשרי שותפות עם סוכנות הנסיעות הטורקית Detur.
החברה טסה לכ-30 יעדים סדירים מנמל התעופה הבינלאומי של אנטליה ועוד שני יעדי צ'ארטר ליוון.
החברה נוסדה בנובמבר 2004 והחלה את פעולותיה באפריל 2005. מאז הקמתה חלה עלייה חדה בכמות הנוסעים וברווחי החברה.
קורנדון איירליינס הולנד - נוסדה בשנת 2011, מפעילה טיסות ליעדי נופש מנמל התעופה אמסטרדם סכיפהול ומאסטריכט.
קוד היאט"א של החברה הוא CD, קוד האיקא"ו הוא CAI ואות הקריאה הוא DUTCH CORENDON.
קורנדון איירליינס אירופה - נוסדה בשנת 2017, רשומה במלטה, ומפעילה טיסות שכר ברחבי אירופה.
קוד היאט"א של החברה הוא XR, קוד האיקא"ו הוא CXI ואות הקריאה הוא TOURISTIC.
בעבר הפעילה טיסות צ'ארטר עונתיות בין אנטליה ובודרום לתל אביב.
ב-2 במרץ 2010 נעצר טייס החברה בנמל התעופה סכיפהול שבאמסטרדם לאחר שהתגלה שטס במשך 13 שנה עם רישיון טיסה שפג תוקפו בשנת 1997. הטייס הוצא מן המטוס וטייס אחר החליף אותו וביצע את הטיסה.
ב-2 באוקטובר 2010 החטיא מטוס בואינג 737-400 של החברה את מסלול הנחיתה בנמל התעופה סכיפהול ונעצר רק כשגלגלי המטוס פגעו בקרקע.
כל הנוסעים פונו ללא פגע.
קורן - בית הספר לקולנוע יהודי הוא בית ספר מקצועי ללימודי קולנוע, כתיבה ומשחק.
בית הספר ממוקם בקמפוס "בית ספר גבוה צבי מיתר למדע, טכנולוגיה והוראה" ביד בנימין.
הרב שמואל טל הקים בשנת תשס"ז את בית הספר לתקשורת יהודית בתוך ישיבת תורת החיים, מתוך מטרה לקדם את השימוש בכלי המדיה הקולנועית ככלי לקידום ערכי היהדות והפצתם ברמה מקצועית גבוהה.
בשנתו הראשונה למדו בו רק נשים - בעיקר נשות אברכי ישיבת תורת החיים, אשר שילבו במקביל לימודים לתארים אקדמיים בחינוך או עבודה סוציאלית.